Komission asetus (EY) N:o 730/2004, annettu 19 päivänä huhtikuuta 2004, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 mukauttamisesta Tšekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi



Virallinen lehti nro L 113 , 20/04/2004 s. 0008 - 0013



Komission asetus (EY) N:o 730/2004, annettu 19 päivänä huhtikuuta 2004, kirjanpitotilojen valinnasta maatilojen tulojen selvittämistä varten annetun asetuksen (ETY) N:o 1859/82 mukauttamisesta Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian Euroopan unioniin liittymisen vuoksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen ja erityisesti sen 2 artiklan 3 kohdan, ottaa huomioon Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymisasiakirjan ja erityisesti sen 57 artiklan 2 kohdan, sekä katsoo seuraavaa: (1) Komission asetuksen (ETY) N:o 1859/82(1) 2 artiklassa vahvistetaan jäsenvaltioittain maatalouden kirjanpidon tietoverkon tarkkailualueeseen kuuluvien kirjanpitotilojen taloudellista kokoa koskeva kynnys. (2) Kunkin jäsenvaltion piiriä kohti valittava kirjanpitotilojen lukumäärä vahvistetaan asetuksen (ETY) N:o 1859/82 liitteessä I. (3) Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian (jäljempänä "uudet jäsenvaltiot") liittymisen vuoksi olisi vahvistettava uusia jäsenvaltioita koskeva kynnys sekä kirjanpitotilojen lukumäärä piiriä kohti. (4) Olisi vahvistettava määräaika uusia jäsenvaltioita koskevan ensimmäisen hyväksytyn valintasuunnitelman toimittamiseksi. (5) Sen vuoksi asetus (ETY) N:o 1859/82 olisi muutettava vastaavasti, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1859/82 seuraavasti: 1) Korvataan 2 artikla seuraavasti: " 2 artikla Asetuksen 79/65/ETY 4 artiklassa tarkoitettu taloudellisen koon kynnys EKY:inä tilikaudella 2004, joka käsittää 12 peräkkäistä kuukautta, joista ensimmäinen 1 päivän tammikuuta ja 1 päivän heinäkuuta 2004 välisenä aikana, sekä sitä seuraavina tilikausina vahvistetaan seuraavasti: >TAULUKON PAIKKA>" 2) Lisätään 5 artiklan 1 kohtaan alakohta seuraavasti:"Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian on toimitettava komissiolle tilikautta 2004 koskeva valintasuunnitelma ennen 30 päivää marraskuuta 2004.". 3) Korvataan liite I tämän asetuksen liitteellä. 2 artikla Tämä asetus tulee voimaan Tsekin, Viron, Kyproksen, Latvian, Liettuan, Unkarin, Maltan, Puolan, Slovenian ja Slovakian liittymissopimuksen voimaantulopäivänä ja edellyttäen, että liittymissopimus tulee voimaan. Sitä sovelletaan tilikaudesta 2004. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä huhtikuuta 2004. Komission puolesta Franz Fischler Komission jäsen (1) EYVL 205, 13.7.1982, s. 5. Asetus sellaisena kuin se on viimeksi muutettuna asetuksella (EY) N:o 659/2004 (EUVL L 104, 8.4.2004, s. 95). LIITE "LIITE I >TAULUKON PAIKKA>"